**Eemil Mikael Viro** (s. 3. huhtikuuta 2002 Vantaa) on suomalainen jääkiekkopuolustaja, joka pelaa NHL-seura Detroit Red Wingsin organisaatiossa. Hän pelaa pääasiassa AHL-joukkue Grand Rapids Griffinsissa.

Ura
---

### Seuraura

Viro syntyi Vantaalla, mutta hän muutti perheineen kaksivuotiaana Naantaliin. Hän aloitti seurassa vanhempiensa vetämän ringettekoulun yhdessä kaksoissiskonsa Eerikan kanssa 2,5-vuotiaina. Viro aloitti jääkiekkoilun pelaamisen VG-62:ssa. Hän siirtyi C-juniori-ikäisenä Turun Palloseuraan. Viro voitti kauden 2016–2017 päätteeksi C-nuorten SM-pronssia. Kaudella 2017–2018 hän nousi TPS:n C-nuorten varakapteeniksi ja voitti koko C-nuorten SM-karsintojen puolustajien piste- ja syöttöpörssin tehoilla 8+25=33. Viro oli joukkueensa tehokkain puolustaja myös C-nuorten SM-sarjassa tehoilla 8+8=16. ja voitti kauden päätteeksi toisen peräkkäisen C-nuorten SM-pronssin. Hänet palkittiin sarjan parhaan puolustajan Ilpo Koskela -palkinnolla sekä valittiin tähdistökentälliseen. Kauden 2018–2019 hän pelasi suurimmaksi osaksi TPS:n B-nuorissa, joiden varakapteenina Viro toimi. Hän oli joukkueen tehokkain puolustaja Jiri Pärssisen kanssa tehoilla 7+13=20. Viro pelasi osan kaudestaan myös TPS:n A-nuorissa.

Kaudella 2019–2020 Viro nousi TPS:n A-nuorten kapteenistoon. Hän teki seurassa SM-liigadebyyttinsä vain 17-vuotiaana 26. lokakuuta 2019 Saimaan Palloa vastaan. Otteluun hänet merkittiin TPS:n seitsemänneksi puolustajaksi. Viro sai ottelussa jääaikaa 11.10 minuuttia. Hän murtautui kauden mittaan TPS:n SM-liigajoukkueeseen, jossa Viron tulokaskausi toi 29 runkosarjaottelussa kolme syöttöpistettä. Hän edusti joukkuetta kauden aikana myös Spengler Cupissa, jossa Viro pelasi kolme ottelua ilman tehopisteitä. Helmikuussa 2020 hän teki TPS:n kanssa kaksivuotisen SM-liigasopimuksen.

Detroit Red Wings varasi Viron kolmannella kierroksella 70. pelaajana NHL:n varaustilaisuudessa 2020. Kaudella 2020–2021 hän teki läpimurtonsa SM-liigassa. Hän teki runkosarjassa 53 ottelussa tehot 4+10=14. Viro teki liigauransa avausmaalin 27. marraskuuta 2020 vieraissa JYPiä vastaan. Hän keräsi ottelussa myös syöttöpisteen oltuaan kakkossyöttäjänä Petteri Wirtasen tekemään maaliin. Pertti Rastela valitsi Viron ottelun Alumnien tähtien kakkostähdeksi. Kauden edetessä hän nousi aina TPS:n ykköspuolustajaksi. Viro teki pudotuspeleissä 13 ottelussa tehot 3+1=4. Hän jakoi koko pudotuspelien puolustajien maalipörssin voiton Lukon Thomas Grégoiren ja Robin Pressin kanssa. Viro maaleista kaksi oli voittomaaleja. Hän teki liigauransa ensimmäisen playoff-maalin kolmannessa puolivälieräottelussa 22. huhtikuuta 2021 vieraissa Pelicansia vastaan, jolloin Viron osuma ratkaisi TPS:lle 2–3-voiton. Pelicansin urheilutoimenjohtaja Janne Laukkanen valitsi hänet ottelun Alumnien tähtien kolmostähdeksi. Neljännessä välieräottelussa 3. toukokuuta 2021 Helsingin IFK:ta vastaan Viro ratkaisi TPS:lle finaalipaikan tehtyään joukkueensa 3–2-voittomaalin ensimmäisessä jatkoerässä ajassa 68.54. Kai Nurminen valitsi hänet ottelun Alumnien tähtien ykköstähdeksi. Hän voitti kauden päätteeksi SM-hopeaa.

Toukokuussa 2021 Viro teki Detroit Red Wingsin kanssa kolmivuotisen NHL-tulokassopimuksen. Hän pelasi kauden 2021–2022 kuitenkin vielä lainalla TPS:ssä. Viro voitti kauden päätteeksi SM-hopeaa.

Syksyn 2022 harjoitusleirin päätteeksi Red Wings lähetti Viron AHL-joukkue Grand Rapids Griffinsiin.

### Maajoukkueura

Viro pelasi alle 20-vuotiaiden MM-kilpailuissa vuosina 2021 ja 2022. Ensimmäisessä turnauksessa hän jakoi Suomen sisäisen tehotilaston voiton Anton Lundellin kanssa lukemalla +7. Pronssiottelussa Venäjää vastaan Viro sai syöttöpisteen Mikko Petmanin tekemään Suomen 4–1-voittoon päättyneen ottelun voittomaaliin, joka ratkaisi joukkueelle pronssin. Vuoden 2022 turnaus päättyi hopeaan.

Viro pelasi myös alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018, jolloin Viro voitti hopeaa sekä Euroopan nuorten olympiafestivaaleilla vuonna 2018, jolloin hän voitti pronssia. Yhteensä Viro on pelannut 28 nuorten ja 48 poikien maaottelua.

Pelityyli
---------

Viron vahvuuksiksi kerrottiin hänen toukokuussa 2020 Liigan kotisivuille antamassa haastattelussa luistelu, pelinlukeminen ja kiekollinen peli. Hän on maininnut esikuvakseen Miro Heiskasen, johon myös TPS:n pelaajakoordinaattori Tomi Kallio on verrannut Viroa.

Muuta
-----

Viron kaksoissisko Eerika pelaa ringetteä VG-62:n joukkueessa. Sisarusten isä Tomi Viro on pelannut jääkiekkoa alemmissa sarjoissa ja äiti Kirsi Viro on pelannut ringetteä SM-tasolla. Eemil harrasti nuorempana myös yleisurheilua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | TPS | A-SM | 4 | 0 | 1 | 1 | 0 | – | – | – | – | – |
| 2019–2020 | TPS | A-SM | 15 | 1 | 5 | 6 | 14 | 2 | 2 | 0 | 2 | 0 |
|  | TPS | SM-liiga | 29 | 0 | 3 | 3 | 8 | – | – | – | – | – |
| 2020–2021 | TPS | SM-liiga | 53 | 4 | 10 | 14 | 24 | 13 | 3 | 1 | 4 | 31 | JMM | 7 | 0 | 2 | 2 | 4 |
| 2021–2022 | TPS | SM-liiga | 52 | 3 | 4 | 7 | 55 | 15 | 2 | 3 | 5 | 4 | JMM | 7 | 0 | 1 | 1 | 4 |
| 3 kautta | yhteensä | SM-liiga | 134 | 7 | 17 | 24 | 87 | 28 | 5 | 4 | 9 | 35 |

Lähteet
-------

* Eemil Viro The Internet Hockey Databasessa (englanniksi)
* Eemil Viro Eurohockey-sivustolla (englanniksi)
* Eemil Viro *Elite Prospects*. Everysport Media Group AB.  (englanniksi)

### Viitteet

1. ↑  Käsi sydämellä - Eemil Viro *facebook.com*.  29.11.2020. HC TPS Turku Oy. Viitattu 30.6.2021.
2. ↑  EV (@eemilviro) • Instagram photos and videos
3. 1 2 3 4  Tilastot *liiga.fi*. Jääkiekon SM-liiga Oy. Viitattu 24.6.2021.
4. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
5. 1 2 3 4 5 6 7 8  Eemil Viro *Elite Prospects*. Everysport Media Group AB.  (englanniksi)
6. 1 2  Palm, Susanna: Kaksoset matkalla huipulle: Keskinäinen kannustus kirittää *rannikkoseutu.fi*.  18.5.2018. Alma Media Suomi Oy. Viitattu 28.10.2019.
7. 1 2  Silvennoinen, Markku: Silvennoisen Suvivieras, osa 7: Eemil Viro *hc.tps.fi*.  18.7.2020. HC TPS Turku Oy.  Arkistoitu 15.8.2020. Viitattu 19.7.2020.
8. 1 2  Tuominen, Hannu: Jälkipeli: TPS:n tulevaisuudenlupaus Eemil Viro tietää, että maltti on valttia *aamuset.fi*.  11.5.2020. Turun Tietotarjonta Oy / TS-Yhtymä. Viitattu 19.7.2020.
9. ↑  Elite Prospects - U16 SM-sarja Q *eliteprospects.com*. Everysport Media Group AB. Viitattu 28.10.2019. (englanniksi)
10. ↑  Elite Prospects - TPS U16 *eliteprospects.com*. Everysport Media Group AB. Viitattu 28.10.2019. (englanniksi)
11. ↑  Elite Prospects - TPS U18 *eliteprospects.com*. Everysport Media Group AB. Viitattu 28.10.2019. (englanniksi)
12. ↑  Kokoonpanot *liiga.fi*.  26.10.2019. Jääkiekon SM-liiga Oy. Viitattu 28.10.2019.
13. ↑  Ottelutilastot *liiga.fi*.  26.10.2019. Jääkiekon SM-liiga Oy. Viitattu 28.10.2019.
14. ↑  Huippulupaus Eemil Viro ja TPS kahden vuoden jatkosopimukseen *hc.tps.fi*.  29.2.2020. HC TPS Turku Oy.  Arkistoitu 29.2.2020. Viitattu 1.3.2020.
15. ↑  Otteluseuranta *liiga.fi*.  27.11.2020. Jääkiekon SM-liiga Oy. Viitattu 30.11.2020.
16. ↑  Nurminen, Veikko: TPS:n pelaaja-arviot 2020−21: Sekalaisesta seurakunnasta syntyi monta uutta huippupelaajaa ja tulevaisuuden tähteä *Jatkoaika.com*.  19.6.2021. Jatkoaika r.y. Viitattu 24.6.2021.
17. ↑  Elite Prospects - Award - SM-liiga Playoffs Most Goals by Defenseman *eliteprospects.com*. Everysport Media Group AB. Viitattu 24.6.2021. (englanniksi)
18. ↑  Otteluseuranta *liiga.fi*.  22.4.2021. Jääkiekon SM-liiga Oy. Viitattu 24.6.2021.
19. ↑  Otteluseuranta *liiga.fi*.  3.5.2021. Jääkiekon SM-liiga Oy. Viitattu 24.6.2021.
20. ↑  DiFilippo, Alex: Red Wings agree to terms with defenseman Eemil Viro on entry-level deal *nhl.com/redwings*.  21.5.2021. DETROIT:  Detroit Red Wings. Viitattu 24.6.2021. (englanniksi)
21. ↑  Mesikämmen, Jani: TPS-komeetta Eemil Viro solmi NHL-sopimuksen Red Wingsin kanssa *Jatkoaika.com*.  20.5.2021. Jatkoaika r.y. Viitattu 24.6.2021.
22. ↑  Seppä, Lassi: Eemil Viro pelaa TPS-puolustuksessa koko alkavan kauden *Jatkoaika.com*.  7.9.2021. Jatkoaika r.y. Viitattu 7.9.2021.
23. ↑  Roth, Thomas: Red Wings trim roster by 15 *nhl.com/redwings*.  9.10.2022. DETROIT:  Detroit Red Wings. Viitattu 13.11.2022. (englanniksi)
24. ↑  Lahtinen, Miikka: NHL:stä tipahti uutisia: neljä suomalaista siirtolistalle – TPS:n viime kauden puolustaja lähetettiin farmiin *suomikiekko.com*.  9.10.2022. Nordic Sport Media. Viitattu 13.11.2022.
25. ↑  Elite Prospects - Finland U20 *eliteprospects.com*. Everysport Media Group AB. Viitattu 6.1.2021. (englanniksi)
26. ↑  GAME SUMMARY (pdf) *iihf.com*.  5.1.2021. IIHF. Viitattu 6.1.2021. (englanniksi)
27. ↑  Seppänen, Antti: Eemil Viro: "Kaikki kiteytyy työn tekemiseen" *liiga.fi*.  30.5.2020. Jääkiekon SM-liiga Oy. Viitattu 31.5.2020.
28. ↑  Mesikämmen, Jani: TPS:n kohupakki ratkaisi finaalipaikan ja hämmensi puheillaan: "Pitää osoittaa kentällä, mitä asiaa on" *iltalehti.fi*.  7.5.2021. Alma Media Suomi Oy. Viitattu 24.6.2021.
29. ↑  Tomi Viro Eurohockey-sivustolla (englanniksi)